CELEX: C2006/131/50
Language: da
Date: 2006-06-03 00:00:00
Title: Sag C-80/06: Anmodning om præjudiciel afgørelse indgivet af Tribunale ordinario di Novara den  10. februar 2006  — Carp Snc di L. Moleri e V. Corsi, Associazione Nazionale Artigiani Legno e Arredamenti mod Ecorad Srl

3.6.2006   
            
            
               DA
            
            
               Den Europæiske Unions Tidende
            
            
               C 131/28
            
         Anmodning om præjudiciel afgørelse indgivet af Tribunale ordinario di Novara den 10. februar 2006 — Carp Snc di L. Moleri e V. Corsi, Associazione Nazionale Artigiani Legno e Arredamenti mod Ecorad Srl
   (Sag C-80/06)
   (2006/C 131/50)
   Processprog: italiensk
   Den forelæggende ret
   Tribunale ordinario di Novara.
   Parter i hovedsagen
   
      Sagsøger: Carp Snc di L. Moleri e V. Corsi, Associazione Nazionale Artigiani Legno e Arredamenti.
   
      Sagsøgt: Ecorad Srl.
   Præjudicielle spørgsmål
   
               1)
            
            
               Skal artikel 2 og artikel 3 samt bilag II og bilag III til beslutning 1999/93/EF (1) fortolkes således, at døre, der skal påmonteres sikkerhedshåndtag til brug som flugtvej, ikke vil kunne fremstilles af de erhvervsdrivende (låsesmedene), såfremt disse ikke opfylder kravene forbundet med attesteringssystemet model 1?
            
         
               2)
            
            
               I tilfælde af et bekræftende svar på spørgsmål 1 spørges: Er kravene efter artikel 2 og artikel 3 samt bilag II og bilag III til beslutning 1999/93/EF — uanset om CEN, European Committee for Standardization, har vedtaget tekniske normer — retligt bindende fra ikrafttrædelsen af nævnte beslutning hvad angår den form for fremgangsmåde, som skal benyttes til at opnå overensstemmelsesattestering, der skal iagttages af konstruktørerne (låsesmedene) i relation til de døre, som skal påmonteres sikkerhedshåndtag til brug som flugtvej?
            
         
               3)
            
            
               Må artikel 2 og artikel 3 samt bilag II og bilag III i beslutning 1999/93/EF betragtes som ugyldige, da de strider mod princippet om proportionalitet i den del, i hvilken det pålægges samtlige producenter at iagttage proceduren til opnåelse af overensstemmelsesattestering nr. 1 med henblik på, at EF-mærket kan påføres deres døre udstyret med sikkerhedshåndtag til brug som flugtvej (hvorved CEN har til opgave at vedtage de relevante tekniske normer)?
            
         
      (1)  Kommissionens beslutning af 25.1.1999 om proceduren for attestering af byggevarer i henhold til artikel 20, stk. 2, i Rådets direktiv 89/106/EØF for så vidt angår døre, vinduer, lemme, skodder og porte og tilhørende beslag (EFT L 29, s. 51).